《黎子高南还索家书漫赋志别并当家信也》
明代·梁崇廷

欲计归期未有期，客中送客最堪悲。三秋夜月论肝胆，万里风尘怅别离。

寒雪渐深辞阙日，岭梅初放到家时。吾儿若问爷安否，为道愁多鬓已丝。

作者简介：梁崇廷，字伯皛。顺德人。明熹宗天启元年（一六二一）举人，官广西左江道副使。清康熙《顺德县志》卷八有传。